《初夏楼居督诸子馆课》
明代·钟于田

潦倒无心问郭田，小楼风入抱书眠。河清有几人为瑞，酒熟能酣浊是贤。

但以一经传世业，不妨双鬓引馀年。从来稽古高门第，可负韶光却自怜。

作者简介：钟于田，字龙见。清远人。明穆宗隆庆元年（一五六七）贡生。官永州府通判。祀乡贤。清光绪《广州府志》卷五二、民国《清远县志》卷六有传。